ভোলায় দুর্ঘটনায় আহত লঞ্চের কেবিন সুপারভাইজারের মৃত্যু
ভোলায় মোটরসাইকেল দুর্ঘটনায় কর্ণফুলী লঞ্চের কেবিন সুপারভাইজার মো. মিন্টুর (৩৮) মৃত্যু হয়েছে।







বৃহস্পতিবার বেলা সাড়ে ১১টার দিকে ঢাকার ইস্টার্ন কেয়ার হাসপাতালের আইসিইউতে চিকিৎসাধীন থেকে তার মৃত্যু হয়।




নিহত মিন্টু ভোলা সদর উপজেলার পৌর ৩নং ওয়ার্ডের ভদ্রপাড়া এলাকার বাসিন্দা ও কর্ণফুলী লঞ্চের ভোলা অফিসের কেবিন সুপারভাইজার।
কর্ণফুলী লঞ্চের ভোলা বুকিং কাউন্টারের স্টাফ মো. লিটন জানান, গত শনিবার রাতে ভোলা সদর উপজেলার ইলিশা ফেরিঘাট থেকে মোটরসাইকেলে শহরে আসছিলেন মো. মিন্টু।
ভোলা-লক্ষ্মীপুর মহাসড়কের তুলাতুলি এলাকায় মোটরসাইকেল দুর্ঘটনায় গুরুতর আহত হন তিনি। পরে তাকে রাতেই বরিশাল শেরেবাংলা মেডিকেলে ভর্তি করা হয়। সেখানে তার অবস্থার অবনতি হলে রোববার সকালে তাকে ঢাকার ইস্টার্ন কেয়ার হাসপাতালের আইসিইউতে ভর্তি করা হয়।
সেখানে বৃহস্পতিবার বেলা সাড়ে ১১টার দিকে চিকিৎসাধীন থেকে মারা যান তিনি।

ভোলায় মোটরসাইকেল দুর্ঘটনায় কর্ণফুলী লঞ্চের কেবিন সুপারভাইজার মো. মিন্টুর (৩৮) মৃত্যু হয়েছে।